Tiia Teppan Eesti taasiseseisvumispäeva tähistamisel Tartu Vabadussõja mälestussamba juures 20. augustil 2012
**Tiia Teppan** (aastani 1983 **Tiia Meldre**; sündinud 29. detsembril 1961 on Eesti poliitik, suusataja ja spordipedagoog, Tartu abilinnapea aastatel 2011–2018.

Ta on pärit Võrumaalt. Ta lõpetas 1980. aastal Friedrich Reinhold Kreutzwaldi nimelise Võru 1. Keskkooli ja 1984. aastal Tartu Riikliku Ülikooli kehakultuuriteaduskonna .

1986–1997 töötas Tiia Teppan Tartu Ülikooli suusalektoraadis ja spordikeskuses, 1995–1997 ühtlasi suusatreenerina Tartu Kalevi Spordiklubis. 1998–2000 oli ta Põlva Spordikooli direktor, 2000–2002 Tartu Suusaklubi tegevjuht ja treener, 2003–2011 Aura Keskuse juhataja Tartus.

Ta on Tartu Hansa Rotary klubi liige.

Poliitiline tegevus
-------------------

Tiia Teppan poseerimas Mare Mikofi skulptuuri "Maanaised" avamisel 28. augustil 2013
Tiia Teppan on Reformierakonna liige. 2009–2011 oli ta Tartu linnavolikogu liige. 2011. aastal sai temast Tartu hariduse ja kultuuri valdkonna abilinnapea. 2013. aasta kohaliku omavalitsuse volikogude valimistel valiti ta Tartu linnavolikokku 213 häälega, kuid ta jätkas ka uues koalitsioonis hariduse ja kultuuri valdkonna abilinnapeana. Ta valiti Tartu linnavolikokku ka 2017. aasta kohaliku omavalitsuse volikogude valimistel, kuid jätkas uues koalitsioonis Tartu sotsiaalvaldkonna abilinnapeana. 2018. aasta augustis teatas ta abilinnapea kohalt tagasiastumisest ja läks sama aasta septembrist Tartu linnavolikogu 9. koosseissu.

Sport
-----

Teppan alustas suusatreeninguid 1972. aastal Võru Spordikoolis Maret Lukini õpilasena, 1980–1983 oli tema treener Mati Alaver. Ta on võitnud Eesti meistrivõistlustel 1982. aastal 10 km suusatamises pronksi ning 1979–1983 teatesõidus 3 kulda ja 2 hõbedat. 1982. aastal täitis ta Eesti NSV meistersportlase normi. Ta on olnud spordiklubi Jõud liige.

1988–1998 oli ta Tartu suusamaratoni korralduskomitees tehnikakontrollija, 1991–2002 kuulus Suverulli korraldusmeeskonda, 2001–2004 klubi Tartu Maraton nõukokku, 2003–2011 oli Tartu Suusaklubi juhatuse esimees ja aastast 1997 on ta Eesti Olümpiaakadeemia haridustoimkonna liige. 2007–2010 kuulus ta Eesti Kultuurkapitali kehakultuuri ja spordi sihtkapitali nõukokku.

Isiklikku
---------

Aastatel 1983–2008 oli Tiia Teppan abielus suusataja ja spordipedagoogi Jaanus Teppaniga. Neil on kaks poega: suusataja Vahur Teppan (22.02.1985, Tartu) ning treener ja sporditegelane Jaak Teppan (24.03.1984, Tartu) ja tütar Tuuli Teppan (13.01.1991, Tartu).

Teoseid
-------

* "Suuskade valimisest ja hooldamisest" (1995, koos Jaanus Teppaniga).

Viited
------

1. 1 2 3 4 5 6 7 8
2. 1 2  Mets, Risto. Video: uus abilinnapea Tiia Teppan tutvustab end volinikele. Tartu Postimees, 13. mai 2011.
3. 1 2  Sulbi, Raul. Tartu abilinnapead on Raimond Tamm, Tiia Teppan, Vladimir Šokman, Jarno Laur ja Kajar Lember. Tartu Postimees, 11. november 2013.
4. 1 2  Saar, Jüri. Tartu abilinnapea Tiia Teppan lahkub ametist. Tartu Postimees, 16. august 2018.
5. ↑  Tiia Teppan tõusis Tartu abilinnapeaks. Lõunaleht, 13. mai 2011.
6. ↑
7. ↑  "Arhiivikoopia". Originaali arhiivikoopia seisuga 3. veebruar 2014. Vaadatud 24. augustil 2012.`{{netiviide}}`: CS1 hooldus: arhiivikoopia kasutusel pealkirjana (link)
8. ↑  Tiia Teppan. Reformierakonna veebisait.
9. ↑  "Arhiivikoopia". Originaali arhiivikoopia seisuga 2. veebruar 2014. Vaadatud 22. jaanuaril 2014.`{{netiviide}}`: CS1 hooldus: arhiivikoopia kasutusel pealkirjana (link)
10. ↑  Suusaklubi andmeil aastast 2004:

Välislingid
-----------

* Jaan Olmaru "Tartu abilinnapeaks tõuseb Tiia Teppan" Postimees, 11. mai 2011
* "Video: uus abilinnapea Tiia Teppan tutvustab end volinikele" Postimees, 13. mai 2011
* Teppan, Tiia Eesti spordi biograafiline leksikon
* Tiia Teppan, Riho Raave "Tartu käib kooliuuenduste teed" Postimees, 18. juuli 2012